stanford-oval/wikipedia huggingface dataset:
ג'ון מקריי
ביוגרפיה > נעוריו

ג'ון מקריי נודל ב-1872 בעיירה גואלף שבאונטריו (קנדה) לדייוויד ג'ון מקריי (David McCrae) ולג'נט לבית סימפסון-אקפורד (Janet Simpson Eckford), אח לתומס ג'ון מקריי (אנ') וגייליס קילגור (Geills Kilgour).
בנעוריו למד בית ספר מקצועי ציבורי בעיר הולדתו (אנ') ועם סיום לימודיו עבר הכשרה צבאית במבצר פרונטנק (אנ') במסגר חיל התותחנים של צבא קנדה. ב-1894 החל לימודי אנגלית ומתמטיקה במסגרת המכללה החקלאית של אונטריו (אנ') והמשיך ללמוד באוניברסיטת טורונטו שם השלים תואר ראשון. לאחר סיום התואר הראשון זכה במלגה שאיפשרה לו להמשיך בלימודי רפואה אותם סיים ב-1898.
ביוגרפיה > עבודתו כרופא

את משרתו הראשונה קיבל ג'ון מקריי בבית החולים הכללי של אונטריו וב-1899 התקבל לעבודה בבית החולים ג'ונס הופקינס שבבלטימור (מרילנד).
ב-1900 גויס לצבא הקנדי בדרגת לוטננט והוצב, כרופא, ב"רגימנט הארטילריה המלכותי" (אנ'). לאחר גיוסו נשלח לדרום אפריקה שם השתתף במלחמת הבורים השנייה עד שחרורו ב-1902.
עם חזרתו מדרום אפריקה זכה ג'ון מקריי במספר מינויים כרופא ומרצה באוניברסיטאות, בתי חולים ומכוני מחקר וביניהם:
פרופסור לפתולוגיה באוניברסיטת ורמונט (עד 1911).
מרצה באוניברסיטת מקגיל שבמונטריאול.
רופא פתולוג ב"בית החולים הכללי במונטריאול" (אנ').
רופא ועוזר פתולוג ב"בית החולים המלכותי של מונטריאול" (אנ').
רופא פתולוג ב"בית החולים ליתומים ותינוקות של מונטריאול" (מ-1905).
רופא ב"בית החולים אלכסנדרה למחלות מידבקות" (מ-1908).
במקביל לעבודתו במוסדות השונים פתח ב-1905 מרפאה משלו.
באותן שנים נסע למספר חודשים ללימודים והשתלמות מקצועית באנגליה כשבסופם התקבל כחבר בקולג' המלכותי לרופאים.
ב-1910 השתתף, כרופא, במשלחת מדעית, שארגן המושל הכללי של קנדה, אלברט גריי, לחקר מפרץ הדסון.
ב-1912 פרסם ג'ון מקריי ספר מקצועי בתחום הרפואה בשם "A Text-Book of Pathology for College Students of Medicine".
ביוגרפיה > מלחמת העולם הראשונה

עם פרוץ מלחמת העולם הראשונה גויס ג'ון מקריי, כרופא צבאי, בחיל התותחים הקנדי (Canadian Field Artillery), הועלה לדרגת מייג'ור ונשלח עם יחידתו לחזית המערבית. באפריל 1915 נלחמה היחידה בקרב איפר השני כשג'ון מקריי ניהל מרפאה בקו האחורי לטיפול בפצועים.
ביוני 1915 הצטווה ג'ון מקריי להקים את בית חולים שדה מספר 3 של צבא קנדה בקרבת העיר בולון-סור-מר שבצפון צרפת. בית חולים זה, בו נעשה שימוש באוהלים, פעל במשך שמונה חודשים ולאחר שסבל מפגעי מזג האוויר הועבר למבני אבן בתוך העיר בולון-סור-מר.
על אף הפרסום לו זכה בגלל השיר המשיך מקריי לשרת בבית החולים ה-3. בינואר 1918 חלה בדלקת ריאות חריפה, אושפז בבית חולים בריטי בצפון צרפת וב-28 בינואר נפטר. הובא למנוחות, בטקס צבאי מלא, בבית הקברות הצבאי של ועדת חבר העמים לקברי מלחמה בקרבת העיר וימרה (אנ').
בשדות פלנדריה

ב-2 במאי 1915, במהלך קרב איפר השני, נהרג חברו הטוב של ג'ון מקריי, לוטננט אלקסיס הלמר (אנ'). מוות זה השפיע עמוקות על ג'ון מקריי שכתב למחרת את השיר "בשדות פלנדריה". השיר התפרסם ברחבי העולם כבר בתקופת המלחמה ואף תורגם למספר רב של שפות. רבים מצאו בשיר שיקוף נאמן לתחושות האבל על המוות של כל כך הרבה חיילים בשדות הקרב.
| בשדות פלנדריה |  In Flanders Fields  |
| --- | --- |
בשדות פלנדריה פורחים פרגים  בין הצלבים, טורים טורים,  מציינים את משכבנו; ובמרום  העפרונים, שרים באומץ, עפים  כמעט לא נשמעים בעד התותחים.    אנו המתים. מעט ימים חלפו  חיינו, חשנו שחר, ראינו זוהר שקיעות  אהבנו, נאהבנו, ועכשיו נשכב  בשדות פלנדריה    ריב את ריבנו באויבים:  לך ביד רפה מוסרים  הלפיד; שלך יהיה לשאת בגאון.  אם בנו המתים תבגוד  לא ננוח, אף שפרגים עולים  בשדות פלנדריה.: In Flanders fields the poppies blow  Between the crosses, row on row,  That mark our place; and in the sky  The larks, still bravely singing, fly  Scarce heard amid the guns below.    We are the dead. Short days ago  We lived, felt dawn, saw sunset glow,  Loved, and were loved, and now we lie  In Flanders fields.    Take up our quarrel with the foe:  To you from failing hands we throw  The torch; be yours to hold it high.  If ye break faith with us who die  We shall not sleep, though poppies grow  In Flanders fields.
הנצחה

הבית בו נולד (אנ') הפך ב-1963 לאתר מורשת קנדית ומוזיאון המציג מידע על ג'ון מקריי.
אגודת הרופאים הקנדים מעניקה מדליה על שמו של ג'ון מקריי לרופאים צבאיים וארגוני רפואה צבאיים שפעלו באופן יוצא מהכלל.
בקרבת איפר שבפלנדריה (בלגיה) הוקם אתר הנצחה על שמו של ג'ון מקריי שכולל גם פינה המוקדשת לשירו (אנ').
כנסיית סנט ג'ורג' באיפר הקדישה פינת הנצחה לג'ון מקריי.
מספר בתי ספר בקנדה נקראו על שמו של ג'ון מקריי (גואלף (אנ'), מרקהאם (אנ'), טורונטו ואוטווה).
ב-2015 הוצב פסל של ג'ון מקריי בעיר אוטווה ועותק שלו הוצב בעיר הולדתו גואלף (אנ').
הרחוב הסמוך לבית הקברות בו הובא למנוחות נקרא על שמו של ג'ון מקריי.
אחד מההרים בבריטיש קולומביה נקרא על שמו.
השיר חקוק בגן הזיכרון שדות פלנדריה שבלונדון.
לקריאה נוספת

McCrae, Lieutenant Colonel John (1919), In Flanders Fields and Other Poems, Arcturus Publishing (reprint 2008), ISBN 1-84193-994-3
הערות שוליים

↑  משפחתו של ג'ון ג'ון מקריי, באתר Wellington Advertiser
↑  המדליה לזכר ג'ון ג'ון מקריי, באתר Canadian Medical Association
| --- | --- |
בקרת זהויות :  NLI: 987007416030605171  PLWABN: 9812453404105606  BIBSYS: 9061137  CWGC: 84214  GND: 123858305  ISNI: 0000 0000 7735 1483  LCCN: n85339564  MusicBrainz: c53b8ef1-8d5c-4e8e-8620-b31d0d7204bd  NKC: xx0113005  NLA: 35673540  NLG: 83052  NTA: 074743945  SELIBR: 383903  SNAC: w62b8w14  SUDOC: 22093231X  TePapa: 32491  Trove: 1036741  VIAF: 20600031   WorldCat (עם VIAF): 20600031
ברטי אוחיון

| --- | --- |
אין תמונה חופשית
 לידה:  1953 (בן 71 בערך)
 תאריך עלייה:  1961
 מדינה:  ישראל 
 השתייכות:   משטרת ישראל
 תקופת הפעילות:  1976–2008 (כ־32 שנים)
 דרגה:  ניצב
 תפקידים בשירות
 מפקד מרחב שרון, ראש מנהלת ההגירה, ראש אגף המבצעים
 
ברטי אוחיון (נולד בשנת 1953) הוא ניצב בדימוס של משטרת ישראל.
ביוגרפיה

אוחיון נולד בקזבלנקה שבמרוקו, בגיל שמונה וחצי עלה עם משפחתו לישראל. התגורר בשכונת קטמון ט' בירושלים ולמד בתיכון הדתי "מעלה".
בשנת 1971 התגייס לצה"ל לחיל השריון ושירת כתותחן טנק. בשנת 1973 היה חניך בקורס מפקדי טנקים במחנה שבטה, עם פרוץ מלחמת יום הכיפורים, סגל וחניכי הקורס אורגנו לגדודים לוחמים, ואוחיון שובץ לתפקיד תותחן בצוות טנק מגח בגדוד 79 של חטיבה 14. במהלך המלחמה השתתף בין היתר בכיבוש החווה הסינית. על שירותו במלחמה כתב בספרו "נשארנו שם". לאחר המלחמה יצא בשאלה. בהמשך הדריך בבית ספר לתותחנות שריון שבג'וליס ואחר כך שימש כמדריך בקורסי הסבה לשריון. בשנת 1974 יצא לקורס קצינים. לאחר שהוסמך לקצין שימש כמפקד מחלקה, כסמ"פ וכמפקד פלוגה בגדוד 46 של חטיבה 401.
עם שחרורו מצה"ל בדרגת סרן בשנת 1976 התגייס לשורות משטרת ישראל. בין התפקידים בהם החזיק לאורך השנים: סגן מפקד ומפקד משטרת רחובות, קצין אגף מבצעים מרחב שפלה, סגן מפקד ומפקד מרחב שרון, ראש מנהל תנועה ארצי, סגן ראש אגף התנועה, סגן מפקד מחוז דרום, ראש מנהלת ההגירה וראש אגף מבצעים (2004 – 2008). בעקבות פרסום דו"ח ועדת אור מונה לראש צוות לגיבוש תוכנית ליישום המלצות הוועדה בכל הנוגע לעבודת המשטרה במגזר הערבי.
בספטמבר 2006 האשים את ניצב גבי גל שהתבטא נגדו בגזענות.
לאחר שחרורו הקים חברה לייעוץ בנושאי אבטחה והערכות למצבי חירום. הוא משמש מדריך טיולים במרוקו וחיבר שני ספרים בנושא.
אוחיון בעל תואר ראשון בהיסטוריה ותואר שני בחינוך והוראה. כמו כן בוגר קורס פיקוד ומטה של משטרת ישראל.
לקריאה נוספת

ברטי אוחיון, נשארנו שם: סיפורו של גדוד 79 בקרבות התעלה והפריצה אל "החווה הסינית" במלחמת יום כיפור, אור יהודה: כנרת, זמורה-ביתן, 2008
הערות שוליים

↑  דו"ח המשרד לביטחון פנים ליישום המלצות ועדת אור
↑  "אל תדבר כמו צ'חצ'ח" באתר nrg
| --- | --- |
בקרת זהויות :  NLI: 987007313807205171  ISNI: 0000 0000 7724 0847  LCCN: no2010027610  VIAF: 107441416   WorldCat (עם VIAF): 107441416
גביע מונגו הקדוש

| --- | --- |
 ענף:  כדורגל
 תאריך ייסוד:  1951
 תאריך פירוק:  1951
 מספר מתמודדים:  16
 מדינות משתתפות:  סקוטלנד סקוטלנד
 הכי הרבה זכיות:  סלטיק (1)
 
גביע מונגו הקדוש (באנגלית: Saint Mungo Cup) היה תחרות כדורגל חד-פעמית שהתקיימה בגלאזגו, סקוטלנד לציון פסטיבל בריטניה בשנת 1951. בתחרות השתתפו כל שש-עשרה הקבוצות מליגת העל הסקוטית. סלטיק זכתה בגביע אחרי ניצחון 2-3 בגמר על אברדין, בו צפתה כמות שיא של 81,000 צופים באצטדיון האמפדן פארק.
תאגיד גלאזגו אשר יזם וארגן את התחרות, בחר לקרוא לה על שמו של מונגו הקדוש, הפטרון הקדוש של העיר גלאזגו. כאשר בחנו שחקני ומאמן הקבוצה הזוכה את הגביע מקרוב, התגלה כי הוא קושט בדמויות של בתולות ים וגלגלי הצלה. הסתבר כי הגביע לא היה חדש, אלא למעשה מיד שלישית - כאשר שימש ב-1894 כפרס בתחרות יאכטות וב-1912 כפרס במשחק כדורגל בין נבחרת משטרת גלאזגו לבין נבחרת של חברת גז מקומית. בתחילה דרשה סלטיק גביע חדש, אך הגביע המקורי עודנו עומד בארון הגביעים של המועדון.
ראו גם

גביע התערוכה הבינלאומית בגלאזגו
בריביירה

| --- | --- |
כרזת הסרט
כרזת הסרט
 מבוסס על:  מחזה של הנס אדלר ורודולף לותר
 בימוי:  וולטר לאנג 
 הופק בידי:  סול סיגל 
 תסריט:  ולנטין דייוויס, הנרי אפרון, פיבי אפרון 
 עריכה:  ג'יימס ווטסון ווב
 שחקנים ראשיים:  דני קיי ג'ין טירני מרסל דליו  קורין קלבה
 מוזיקה:  אלפרד ניומן, סילביה פיין
 צילום:  לאון שמרוי 
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  20 באפריל 1951
 משך הקרנה:  101 דקות
 שפת הסרט:  אנגלית 
 סוגה:  סרט מוזיקלי, קומדיה רומנטית 
 הכנסות:  2,500,000 דולר
 הכנסות באתר מוג'ו:   ontheriviera
 פרסים:  פרס גלובוס הזהב לשחקן הטוב ביותר לסרט מוזיקלי או קומי (דני קיי) 
 דף הסרט ב־IMDb
 
בריביירה (באנגלית: On the Riviera) הוא סרט קומדיה מוזיקלית אמריקאי משנת 1951 עם דני קיי בתפקיד הראשי.
התסריט מבוסס על מחזה של הנס אדלר ורודולף לותר. זה העיבוד הקולנועי השלישי למחזה. הראשון הוא "Folies Bergère de Paris" בכיכובו של מוריס שבלייה (1935) והשני הוא "הלילה בריו" בכיכובם של דון אמיצ'י וכרמן מירנדה (1941).
דני קיי מדגים בסרט את כל כישוריו - ריקוד, שירה, משחק וחיקויים. הוא מופיע בתפקיד כפול של שני אנשים שאינם קרובי משפחה אך דומים אחד לשני דמיון מפתיע שגורם לטעויות משעשעות בזיהוי.
את השירים לסרט כתבה והלחינה סילביה פיין, אשתו של דני קיי. השיר "פופו הבובה" ("Popo the Puppet") אותו שר קיי כשהוא תלוי על חוטים כמריונטה, זכה להצלחה גדולה. בישראל נכתבו לו מילים שונות ושרו אותו ישראל יצחקי, ציפי שביט ומייק בורשטיין.
דני קיי זכה בפרס גלובוס הזהב לשחקן הטוב ביותר - סרט קומדיה או מוזיקלי.
תקציר העלילה

ג'ק מרטין (דני קיי) הוא בדרן אמריקאי המופיע במועדון לילה מכובד ב"חוף התכלת" בריביירה הצרפתית עם ידידתו קולט (קורין קלבה). הוא מחקה את מוריס שבלייה עם כובע הקש שלו. מנהל המועדון, גאפו (זיג רומן) אומר שהוא צריך לתת מופע יותר רועש וצעקני. למקום מגיע אנרי דוראן (דני קיי) עם אשתו לילי (ג'ין טירני). דוראן הוא יצרן מטוסים, מיליונר ורודף נשים, שחזר מטיסה מסביב לעולם. ג'ק מחקה אותו כאדם שמגיע לארצות שונות מוקף בנשים. המופע זוכה להצלחה רבה. דוראן נפגש עם ג'ק ומסתבר שהם דומים אחד לשני כשתי טיפות מים אף על פי שאינם קרובי משפחה. דוראן מנסה לפתות את קולט וכמעט מצליח.
לדוראן יש שני עוזרים בכירים, פיליפ (מרסל דליו) ולואי (הנרי לטונדל). פיליפ מקבל מברק מפליקס פריטון, מיליונר מבעל חברת התעופה "אייר אירופה" שלא יוכל לרכוש מטוסים מדוראן. המשמעות היא שהחברה של דוראן תחוסל. דוראן מחליט לטוס לפריז לבקש הלוואה אבל בינתיים מגיע לריביירה פריטון ורוצה להיפגש עם דוראן ולילי בנשף בווילה של דוראן שתוכנן עוד מקודם. פיליפ ולואי חרדים שאם יתברר לו שדוראן איננו הוא יתחיל לחקור והעסק יתמוטט. הם מבקשים מג'ק להופיע לנשף בתור דוראן תמורת חצי מיליון פרנקים ומיידעים את לילי.
ג'ק נפגש עם פריטון שמזהה אותו כדוראן. מתחיל משא ומתן כשג'ק לא מוציא מילה מהפה אלא עושה תנועות בפנים ובידיים כפי שהדריכו אותו פיליפ ולואי.
לבסוף פריטון משתכנע ומסכים לתת המחאה בסך 30 מיליון פרנק. הסוף שמח וכולם מרוצים.
צוות השחקנים

| שם השחקן/ית | שם הדמות | הערות |
| --- | --- | --- |
| דני קיי | הוברט הוקינס | ג'ק מרטין, אנרי דוראן |
| ג'ין טירני | לילי דוראן | אשתו של אנרי דוראן |
| קורין קלבה | קולט | חברתו של ג'ק מרטין |
| מרסל דליו | פיליפ | עוזר של אנרי דוראן |
| ז'אן מוראט | פליקס פריטון | איש עסקים |
| אנרי לטונדל | לואי | עוזר של אנרי דוראן |
| זיג רומן | גאפו | מנהל מועדון |
בולי מדינת ישראל - שנת 1955

בול יום העצמאות השביעי
בשנת 1955 הנפיק השירות הבולאי של מדינת ישראל 18 בולי דואר חדשים בערך נקוב כולל של 2215 פרוטות.
רקע > שיטת הדפוס

בשנת 1955 המשיכה המגמה של הדפסת בולים איכותיים בשיטת "שקע" במכונת הדפוס החדישה שהוכנסה לשימוש שנתיים קודם לכן במדפיס הממשלתי. שלוש מסדרות הבולים הודפסו בשיטה זו (בול הסתדרות המורים, בולי מועדים לשמחה, ובולי שבטי ישראל), בעוד יתר בולי מדינת ישראל שהונפקו בשנת 1955, הודפסו בשיטת פוטוליטו.
רקע > המעצבים

כל הבולים של שנת 1955 הוכנו בידי בכירי המעצבים בישראל, אשר עיצבו בולים גם בשנים קודמות.
| שם המעצב | מספר סדרות | מספר הבולים |
| --- | --- | --- |
| ג'ורג' המורי | 4 | 7 |
| מרים קרולי | 2 | 10 |
מקסים וגבריאל שמיר: 1
בולים מן המניין

בול שבטי ישראל
שבט ראובן
בול שבטי ישראל
שבט לוי
בול שבטי ישראל
שבט נפתלי
בול שבטי ישראל
שבט אשר
מעטפת היום הראשון
בשנת 1955 החל דואר ישראל בהנפקת סדרה חדשה של בולים מן המניין בעיצוב חדש.
הבולים עוצבו בידי ג'ורג' המורי.
להלן ריכוז המידע על הנפקת הבולים:.
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 10 פרוטות | 91 | 08.11.1955 | 05.01.1960 | 100 | 10 | שקע | מסרק 14x13 |
| 30 פרוטות | 93 | 08.11.1955 | 05.01.1960 | 100 | 10 | שקע | מסרק 14x13 |
| 60 פרוטות | 96 | 08.11.1955 | 05.01.1960 | 100 | 10 | שקע | מסרק 14x13 |
| 100 פרוטות | 98 | 08.11.1955 | 05.01.1960 | 100 | 10 | שקע | מסרק 14x13 |
בולי דואר אוויר

בשנת 1955 לא הונפקו בישראל בולי דואר אוויר בעיצוב חדש. הדואר המשיך להשתמש בבולים מסדרת נוף הארץ שהונפקו לראשונה בשנת 1953.
בולי דמי דואר

בשנת 1955 לא הונפקו בישראל בולי דמי דואר בעיצוב חדש. הדואר המשיך להשתמש בבולי דמי דואר מן הסדרה השנייה שהונפקו בשנת 1952.
בולי זיכרון קבועים > יום העצמאות

בול יום העצמאות
מעטפת היום הראשון
הבול עוצב בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 150 פרוטות | 89 | 26.04.1955 | 15.03.1956 | 20 | 5 | פוטוליטו | קו 14 |
בולי זיכרון קבועים > מועדים לשמחה

בול מועדים לשמחה
תוף וצלצלים
בול מועדים לשמחה
שופר
בול מועדים לשמחה
חצוצרה
בול מועדים לשמחה
נבל
מעטפת היום הראשון
הבולים עוצבו בידי מרים קרולי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 25 פרוטות | 113 | 25.08.1955 | 15.07.1956 | 20 | 5 | שקע | מסרק 13x14 |
| 60 פרוטות | 114 | 25.08.1955 | 15.07.1956 | 20 | 5 | פוטוליטו | מסרק 14 |
| 120 פרוטות | 115 | 25.08.1955 | 15.07.1956 | 20 | 5 | פוטוליטו | מסרק 14 |
| 250 פרוטות | 116 | 25.08.1955 | 15.07.1956 | 20 | 5 | פוטוליטו | מסרק 14 |
בולי יובלות > יובל הסתדרות המורים

בול יובל הסתדרות המורים
מעטפת היום הראשון
הבול עוצב בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 250 פרוטות | 87 | 13.01.1955 | 31.10.1956 | 20 | 5 | שקע | מסרק 14x13 |
בולי יובלות > ההתנדבות

בול ההתנדבות
מעטפת היום הראשון
הבול עוצב בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 120 פרוטות | 112 | 31.03.1955 | 15.03.1956 | 25 | 5 | פוטוליטו | מסרק 14 |
בולי יובלות > עלית הנוער

בול עליית הנוער
עליה בנתיבי הים
בול עליית הנוער
עליה על "כנפי נשרים"
בול עליית הנוער
חינוך חקלאי
בול עליית הנוער
חינוך חקלאי
בול עליית הנוער
חינוך למלאכה
בול עליית הנוער
חינוך מדעי
מעטפת היום הראשון
הבולים עוצבו בידי מרים קרולי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 5 פרוטות | 106 | 10.05.1955 | 15.06.1956 | 25 | 5 | פוטוליטו | מסרק 14 |
| 10 פרוטות | 107 | 10.05.1955 | 15.06.1956 | 25 | 5 | פוטוליטו | מסרק 14 |
| 25 פרוטות | 108 | 10.05.1955 | 15.06.1956 | 25 | 5 | פוטוליטו | מסרק 14 |
| 30 פרוטות | 109 | 10.05.1955 | 15.06.1956 | 25 | 5 | פוטוליטו | מסרק 14 |
| 60 פרוטות | 110 | 10.05.1955 | 15.06.1956 | 25 | 5 | פוטוליטו | מסרק 14 |
| 750 פרוטות | 111 | 10.05.1955 | 31.10.1956 | 25 | 5 | פוטוליטו | מסרק 14 |
בולי יובלות > מגן דוד אדום

בול מגן דוד אדום
מעטפת היום הראשון
הבול עוצב בידי ג'ורג' המורי.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 160 פרוטות | 117 | 01.11.1955 | 31.10.1956 | 20 | 5 | פוטוליטו | מסרק 14 |
לקריאה נוספת

עלון TRIBES, באתר התאחדות בולאי ישראל
עלון INDEPENDENCEDAY -, באתר התאחדות בולאי ישראל
עלון FESTIVALS5716 (1955-1956), באתר התאחדות בולאי ישראל
עלון TEACHERSASSOCIATION JUBILEE, באתר התאחדות בולאי ישראל
עלון PARACHUTISTS, באתר התאחדות בולאי ישראל
עלון YOUTHALIYAH, באתר התאחדות בולאי ישראל
עלון MAGENDAVID ADOM - 25TH ANNIVERSARY, באתר התאחדות בולאי ישראל
הערות שוליים

↑  בולי ישראל - קטלוג מספר 14, השירות הבולאי, 2008, עמ' 38-33.
1 2 3  בולי ישראל - קטלוג מספר 14, השירות הבולאי, 2008, עמ' 38.
↑  בולי ישראל - קטלוג מספר 14, השירות הבולאי, 2008, עמ' 39.
1 2 3 4  בולי ישראל - קטלוג מספר 14, השירות הבולאי, 2008, עמ' 34.
1 2  בולי ישראל - קטלוג מספר 14, השירות הבולאי, 2008, עמ' 36.
1 2  בולי ישראל - קטלוג מספר 14, השירות הבולאי, 2008, עמ' 33.
1 2  בולי ישראל - קטלוג מספר 14, השירות הבולאי, 2008, עמ' 35.
1 2  בולי ישראל - קטלוג מספר 14, השירות הבולאי, 2008, עמ' 37.
| בולי מדינת ישראל לפי שנת הנפקה |
| --- | --- | --- |
| 1948 - 1949 | 1948 • 1949 |  |
| 1950 - 1959 | 1950 • 1951 • 1952 • 1953 • 1954 • 1955 • 1956 • 1957 • 1958 • 1959 |  |
| 1960 - 1969 | 1960 • 1961 • 1962 • 1963 • 1964 • 1965 • 1966 • 1967 • 1968 • 1969 |  |
| 1970 - 1972 | 1970 • 1971 • 1972 |  |
בולי מדינת ישראל - שנת 1949

בול מועדים לשמחה - סמל צה"ל
בשנת 1949 הנפיק השירות הבולאי של מדינת ישראל 19 בולי דואר חדשים בערך נקוב כולל של 630 פרוטות ובעלות כוללת של 690 פרוטות.
רקע > הערך הנקוב

באופן רשמי, המטבע ששימש את מדינת ישראל בשנת 1949 היה ה-מיל, אולם באופן מעשי השיח הציבורי הכריע לטובת השם העברי של המטבע, "פרוטה". לפיכך, מקובל להתייחס אל הערך הנקוב של הבולים בשנה זו כאל פרוטה, אם כי על הבולים לא הודפס שם המטבע.
רקע > שיטת הדפוס

כל בולי מדינת ישראל שהונפקו בשנת 1949, הודפסו בשיטת פוטוליטו.
רקע > המעצבים

מרבית הבולים של שנת 1949 עוצבו בידי אוטה וליש, אשר עיצב בולים בשנה הקודמת. המעצבים מקסים וגבריאל שמיר ופרנץ קראוס) הצטרפו לקבוצת מעצבי הבולים.
| שם המעצב | מספר סדרות | מספר הבולים |
| --- | --- | --- |
| אוטה וליש | 4 | 14 |
| מקסים וגבריאל שמיר | 2 | 4 |
פרנץ קראוס: 1
בולים מן המניין

בשנת 1949 החל דואר ישראל בהנפקת הסדרה הראשונה של בולים מן המניין. נושא הבולים היה מטבעות עתיקים.
בול מטבע - "לגאלת ציון" - מרד ראשון
בול מטבע - "חרות ציון" - מרד ראשון
בול מטבע - "שנת שלש" - מרד ראשון
בול מטבע - "לגאלת ישראל" - מרד שני
בול מטבע - "ש' ב' לחר' ישראל" - מרד שני
בול מטבע - "לגאלת ישראל" - מרד שני
מעטפת היום הראשון
הבולים עוצבו בידי אוטה וליש.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 3 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
| 5 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
| 10 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
| 15 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
| 30 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
| 50 פרוטות | 1, 2 | 18.12.1949 | 15.06.1951 | 100 | 10 | פוטוליטו | קו ½11 |
בולי דמי דואר

בשנת 1949 הונפקה הסדרה הראשונה של בולי דמי דואר בישראל.
בול דמי דואר
בול דמי דואר
בול דמי דואר
בול דמי דואר
בול דמי דואר
בול דמי דואר
מעטפת היום הראשון
הבולים עוצבו בידי אוטה וליש.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 2 פרוטות | 2 | 18.12.1949 | 31.05.1953 | 100 | 10 | פוטוליטו | קו ½11 |
| 5 פרוטות | 3 | 18.12.1949 | 31.05.1953 | 100 | 10 | פוטוליטו | קו ½11 |
| 10 פרוטות | 4 | 18.12.1949 | 31.05.1953 | 100 | 10 | פוטוליטו | קו ½11 |
| 20 פרוטות | 5 | 18.12.1949 | 31.05.1953 | 100 | 10 | פוטוליטו | קו ½11 |
| 30 פרוטות | 6 | 18.12.1949 | 31.05.1953 | 100 | 10 | פוטוליטו | קו ½11 |
| 50 פרוטות | 7 | 18.12.1949 | 31.05.1953 | 100 | 10 | פוטוליטו | קו ½11 |
בולי זיכרון קבועים > מועדים לשמחה

בול מועדים לשמחה
סמל חיל האוויר
בול מועדים לשמחה
סמל חיל הים
בול מועדים לשמחה
סמל צה"ל
מעטפת היום הראשון
במחצית שנת 1949 החל השירות הבולאי לתכנן את הנושא שיופיע על בולי סדרת "מועדים לשמחה" שתונפק לרגל חגי תשרי תש"י. שר התחבורה דוד רמז, שהיה ממונה על הדואר והיה מעורב מאוד בקביעת תוכני הבולים, ביקש לשלב בבולים מוטיב המבוסס על ממצא ארכאולוגי, אולם נתקל בהתנגדות עזה מצד היועצים של השירות הבולאי. אלו טענו כי כמעט כל הבולים שעוצבו עד אז בישראל (בולי "דואר עברי", בולי "דמי דואר", בולי "מועדים לשמחה" תש"ט, ובולי "דואר אוויר" שתוכננו אך טרם הונפקו) התבססו על ממצאים ארכאולוגיים, וכי הציבור בישראל מעוניין לראות בבולים מרכיבים המייצגים את מדינת ישראל המודרנית. לאור עמדה זו הוחלט ברגע האחרון לבחור בהצעה שהוגשה על ידי האחים שמיר, והתבססה על סמלי צה"ל.
הבולים עוצבו בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 5 פרוטות | 8 | 20.09.1949 | 31.05.1950 | 50 | 5 | פוטוליטו | קו ½11 |
| 10 פרוטות | 9 | 20.09.1949 | 31.05.1950 | 50 | 5 | פוטוליטו | קו ½11 |
| 35 פרוטות | 10 | 20.09.1949 | 31.05.1950 | 50 | 5 | פוטוליטו | קו ½11 |
בולי זיכרון > ירושלים

בול ירושלים
מעטפת היום הראשון
הבול עוצב בידי מקסים וגבריאל שמיר.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 250 פרוטות | 1 | 16.02.1949 | 31.07.1953 | 50 | 10 | פוטוליטו | קו ½11 |
בולי זיכרון > הדגל

בול הדגל
(שובל ימני)
בול הדגל
(שובל שמאלי)
מעטפת היום הראשון
הבול עוצב בידי פרנץ קראוס.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 20 פרוטות | 1 | 31.03.1949 | 31.05.1950 | 100 | 20 | פוטוליטו | קו ½11 |
בולי יובלות > פתח תקווה

בול פתח תקווה
(שובל ימני)
בול פתח תקווה
(שובל שמאלי)
מעטפת היום הראשון
הבול עוצב בידי אוטה וליש.
להלן ריכוז המידע על הנפקת הבולים:
| ערך נקוב | מספר גלופה | יום ההופעה | יום הפסקת המכירה | בולים בגיליון | שבלים בגיליון | שיטת הדפסה | שיטת הפרדה |
| --- | --- | --- | --- | --- | --- | --- | --- |
| 40 פרוטות | 1 | 10.08.1949 | 20.09.1950 | 50 | 20 | פוטוליטו | קו 11 |
בולי אירוע > תבול

גיליונית הזיכרון תבול
הגיליונית עוצבה בידי אוטה וליש.
זו הייתה הפעם הראשונה בה הונפק בול מסדרת מטבע הנושא את שם המדינה "ישראל" במקום הנוסח המקורי "דואר עברי".
להלן ריכוז המידע על הנפקת הבולים:
| ערך נקוב | מחיר מכירה | יום ההופעה | יום הפסקת המכירה | שיטת הדפסה | שיטת הפרדה |
| --- | --- | --- | --- | --- | --- |
| 40 פרוטות | 100 פרוטות | 01.05.1949 | 06.05.1949 | פוטוליטו | לא מנוקבב |
הגיליונית הוצעה למכירה רק במסגרת תערוכת הבולים.
לקריאה נוספת

עלון מטבע 1949, באתר התאחדות בולאי ישראל
עלון דמי דואר 1949, באתר התאחדות בולאי ישראל
עלון מועדים לשמחה תש"י 20 ספטמבר 1949, באתר התאחדות בולאי ישראל
עלון הדגל 31 מרץ 1949, באתר התאחדות בולאי ישראל
עלון פתח-תקווה 10 אוגוסט 1949, באתר התאחדות בולאי ישראל
עלון תבול – גיליונית זיכרון, באתר התאחדות בולאי ישראל